Diari Oficial de la Generalitat Valenciana


Sumari del DOGV 6701, del 27-01-2012 (2012/471)

Notificació de la sentència dictada en el judici ordinari número 106/2010.
--------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/471


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 106/2010. [2012/471]  
Judici ordinari 000106/2010  
Part demandant: José Francisco Llacer Ivars.  
Part demandada: Deninform, SL.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 270/2011  
Dénia, 3 de novembre de 2011.  
Javier Alba Marín, jutge del Jutjat de Primera Instància número 3 de Dénia, he vist aquestes actuacions de judici ordinari número 106/2010, seguides entre les parts; d'una, com a demandant, José Francisco Llácer Ivars, representat pel procurador Enrique Sastre Botella i amb la direcció jurídica del lletrat Felipe Sastre Botella; i d'una altra, com a demandada, la mercantil Deninform, SL, que va ser declarada en rebel·lia; ha sigut objecte del procés una pretensió de compliment contractual.  
  
Dispositiva  
Estime de forma íntegra la demanda formulada pel procurador Enrique Sastre Botella, en nom i representació de José Francisco Llácer Ivars, i condemne la part demandada, la mercantil Deninform, SL, a atorgar escriptura pública de compravenda a favor del demandant de l'habitatge, tipus 4A, ubicat al carrer Cefal, número 4, de Dénia, identificat amb el número 14.125 del Registre de la Propietat de Dénia número 2, e inscrit al tom 265, llibre 265, foli 186, amb l'obligació de realitzar tots els actes i tràmits que calguen per a aconseguir-ne l'eficaç inscripció a favor de l'actor, així com a pagar el saldo deutor existent amb l'entitat Banc de Sabadell, SA, a causa de la responsabilitat hipotecària que grava l'esmentada finca, i a l'atorgament de la corresponent escriptura pública d'àpoca i la seua cancel·lació al Registre de la Propietat; amb imposició de les costes processals a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar en aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC). De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 1395 WD EEEE AA) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aa.  
Aquesta és la sentència, que pronuncie, mane i firme.  
Publicació. En la mateixa data la sentència anterior fou llegida i publicada pel jutge que la subscriu mentre celebrava audiència pública. En done fe».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència a Deninform, SL.  
  
  
Dénia, 21 de desembre de 2011.- La secretària judicial: Esther Ferrer Cejalvo.